title: "Siemens Vectron"
text: "Siemens Vectron jit en Lokomotiiwen-Famiilie fan Siemens Mobility Systems.\nHat jeft diarfan fuaral Elektrolokomotiiwen, man em heer uk en Diesellok, di \"Vectron DE\" maaket, wat \u00fcs BR 247 iin \u00f6n't Register stuunt. Diarfan sen tauen uk naa S\u00f6l \u00f6nerwai, hur ja fuar di bl\u00f6 Autotoch fan RDC laap. RDC heer di Maskiinen 247 908 en 247 909 \u00f6n Gang, en des haa di Noomen \"Debbie\" (908) en \"Anne\" (909) fingen.\n\u00d6n di Loks stuunt man ek \"RDC\" \u00fcs Bidriiwer, diar stuunt \"SIEAG\" fuar di Siemens AG. Mesken sen di Maskiinen h\u00fc\u00fcrt.\n\n\u00dcs al fuarof heer Siemens diar\u00f6n aarbert, en Lokomotiiwenn-Konsept muar bal ark Energiisysteem t\u00f6 bech, wat hiilendal \u00fcp jen K\u00f6\u00f6rstaal montiaret uur ken.\nBi Lokomotiiwen es di Swaarhair, dat di Sjiinen fan L\u00f6n t\u00f6 L\u00f6n forskelig fiir \u00fctenachtler sen sa \u00fcs uk di Stroom forskelig es, hur di Elektroloks me laap skel. Bit\u00f6 kumt, dat ek ark Toch 6,4 MW Maskiinen kraft n\u00f6\u00f6rig heer, en sa mut Loks fuar forskeligi Systeemi \u00f6nb\u00f6\u00f6ren uur. \n\nDi Vectron DE ken niin Persoonentoch me Stroom fors\u00f6rigi, di uur diarom bluat fuar Autotoch en Frachtentochen \u00f6nb\u00f6\u00f6ren.\n\nAarten fan Vectron-Loks\nHat jeft fjuur Elektro- en en dieselelektrisk Lok. Sent 2018 es en Taukraft-Lok, Vectron Dual Mode diart\u00f6kemen, wat me K\u00f6\u00f6rwiir en Diesel laap ken.. 2021 k\u0101m jit en Forsk\u00fc\u00fcvlok diart\u00f6, di Dual Mode light.Des sen di Varianten:\n Vectron MS, Muarsysteemlok me 6400 kW (~)/ 6000 kW (3 kV =)/ 3500 kW (1,5 kV =) Maskiinkraft en 160 of 200 km/h Gauhair\n Vectron AC High Power, Wekselstroomlok me 6400 kW Maskiin en 160 of 200 km/h Gauhair (BR 193)\n Vectron AC Medium Power, Wekselstroomlok me 5600 kW Maskiin en 160 km/h Gauhair\n Vectron DC Medium Power, Likstroomlok me 5200 kW Maskiin en 160 of 200 km/h Gauhair (BR 191)\n Vectron DE, dieselelektrisk Lok me 2400 kW Maskiin en 160 km/h Gauhair (BR 247)\n Vectron Dual Mode, Taukraftlokomotiiwi f\u00fcar Wekselstroom me Dieselmaskiin bit\u00f6, 2000 kW Maskiinenkraft en 160 km/h Gauhair (BR 248)\n Vectron Dual Mode light, Taukraftlokomotiiwi f\u00fcar Wekselstroom me Dieselmaskiin bit\u00f6, 2000 kW / 926 kW Maskiinenkraft en 120 km/h Gauhair sa \u00fcs Laaprampen fuarn en achtern (BR 249)\n\nDaaten\n\nLuki uk jir\n En PDF aur di Vectron Dual Mode (D\u00fctsk)\nIirsenbaan\nLokomotiiwi (Diesel)"